ΚΑΝΟΝΙΣΜΟΣ (ΕΟΚ) αριθ. 955/69 ΤΗΣ ΕΠΙΤΡΟΠΗΣ της 23ης Μαΐου 1969 περί κατατάξεως εμπορευμάτων στην κλάση 74.19 του κοινού δασμολογίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969, περί των μέτρων που πρέπει να ληφθούν για την ομοιόμορφη εφαρμογή της ονοματολογίας του κοινού δασμολογίου(1), και ιδίως το άρθρο 3,

(1) ΕΕ αριθ. Ν 14 της 21.1.1969, σ.1.

Εκτιμώντας:

ότι απαιτούνται διατάξεις για την εξασφάλιση ομοιόμορφης εφαρμογής της ονοματολογίας του κοινού δασμολογίου με το σκοπό της κατατάξεως ψεκαστικών κεφαλών για εγκαταστάσεις κατά της πυρκαγιάς, οι οποίες αποτελούνται από ορειχάλκινο σώμα εφοδιασμένο με σωληνωτό μέρος που επιτρέπει το βίδωμά τους στους αγωγούς νερού της εγκαταστάσεως και οι οποίες αποφράζονται με μεταλλική κάψουλα που συγκρατείται με εύτηκτο και ρυθμισμένο μεταλλικό στοιχείο του οποίου η τήξη, με την επίδραση της θερμότητος, προκαλεί την πτώση της κάψουλας και την εκπήδηση του νερού που διαχέεται εκτοξευόμενο σε πλάκα εκτοξεύσεως που είναι τοποθετημένη στο κάτω μέρος της κεφαλής

ότι αυτές οι ψεκαστικές κεφαλές δεν περιλαμβάνουν κανένα μηχανικό μέρος και αποφράσσονται με μία απλή κάψουλα, που αποσπάται όταν τήκεται το εύτηκτο και ρυθμισμένο μεταλλικό στοιχείο που τη συγκρατεί ότι αυτές οι ψεκαστικές κεφαλές δεν αποτελούν οι ίδιες μηχανικές συσκευές εκτοξεύσεως, διασκορπισμού ή ψεκασμού υλών, υγρών, ή σε σκόνη, της δασμολογικής κλάσεως 84.21 και δεν δύνανται να θεωρηθούν μέρη ή ανταλλακτικά των συσκευών αυτών, ότι δεν υπάγονται αυτές ούτε στην κλάση 84.61 που αναφέρεται στα είδη κρουνοποιίας και άλλα παρόμοια όργανα για σωληνώσεις, ατμολέβητες, δεξαμενές κάδους και άλλα παρόμοια δοχεία ότι πράγματι, όπως προκύπτει από τη σχετική επεξηγηματική σημείωση της ονοματολογίας των Βρυξελλών, σ’αυτή την κλάση υπάγονται μόνο συσκευές που λειτουργούν με τη βοήθεια μηχανισμού ότι δεν αποτελούν μηχανές, συσκευές και μηχανικές επινοήσεις της κλάσεως 84.59 κατά την έκταση της εφαρμογής που πρέπει να αποδίδεται σ’αυτή την κλάση σύμφωνα με τις επεξηγηματικές σημειώσεις της ονοματολογίας των Βρυξελλών

ότι ως εκ τούτου, οι ψεκαστικές κεφαλές πρέπει να κατατάσσονται σύμφωνα με την συστατική τους ύλη ότι, σαν τεχνουργήματα από ορείχαλκο, υπάγονται στην κλάση 74.19

ότι το Συμβούλιο Τελωνειακής Συνεργασίας απεφάνθη υπέρ της κατατάξεως αυτών των ειδών σ’αυτή την κλάση

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής ονοματολογίας του κοινού δασμολογίου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

ρθρο 1

Οι ψεκαστικές κεφαλές για εγκαταστάσεις κατά της πυρκαγιάς οι οποίες αποτελούνται από ορειχάλκινο σώμα εφοδιασμένο με σωληνωτό μέρος που επιτρέπει το βίδωμά τους στους αγωγούς νερού της εγκαταστάσεως και οι οποίες αποφράσσονται με μεταλλική κάψουλα που συγκρατείται με εύτηκτο και ρυθμισμένο στοιχείο, του οποίου η τήξη, με την επίδραση της θερμότητος, προκαλεί την πτώση της κάψουλας και την εκπήδηση του νερού που διαχέεται εκτοξευόμενο σε πλάκα εκτοξεύσεως που είναι τοποθετημένη στο κάτω μέρος της κεφαλής, υπάγονται στηv εξής κλάση του κοινού δασμολογίου:

74.19 - Έτερα τεχνουργήματα εκ χαλκού.

ρθρο 2

Ο παρών κανονισμός αρχίζει να ισχύει την τρίτη ημέρα απο της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 23 Μαΐου 1969.

Για την Επιτροπή

Ο Πρόεδρος

Jean REY